Tyler Rosenlund

Tyler Robert Rosenlund (født 13. september 1986 i Vancouver) er en canadisk fotballspiller. Rosenlund, som er midtbanespiller, spiller for Whitecaps FC 2 i USL.

Karriere som klubbspiller
Tidlig karriere
Rosenlund spilte fotball for University of California, Santa Barbara. Han var en del av UCSB Gauchos tropp, som tok seg til finalen av College cup i 2004. Han var med å vinne samme cup to år senere, da UCSB Gaucho slo UCLA Bruins men's soccer i finalen.

For nordiske lag
Etter 2006-sesongen av NCAA, prøvespilte Rosenlund for AIK og IFK Mariehamn. Han fikk ikke kontrakt med noen av klubbene, men spilte en kamp for IFK Mariehamn i finsk ligacup.«IFK testar kanadensare», av Malin Tillström, nyan.ax, 9. februar 2007. Besøkt 14. september 2015 

Etter et kort opphold i Finland, signerte Rosenlund for Åtvidabergs FF, som spilte i Superettan. Han spilte kun to seriekamper for klubben, før han ble frigitt.«ÅFF erbjuder Tyler Rosenlund kontrakt», fotbollskanalen.se, 20. februar 2007. Besøkt 14. september 2015 «Tyler Rosenlund», profil på SvFFs hjemmeside, 2007. Besøkt 14. september 2015 

Toronto FC
Rosenlund signerte 21. mars 2008 for Toronto FC. Han spilte første seriekamp for laget, da de 5. april 2008 tapte 1–4 for D.C. United.«TFC sign Canadian midfielder Rosenlund», mlssoccer.com, 23. januar 2010. Besøkt 14. september 2015 «Early goals come back to haunt TFC», av Chris Snear, toronto.fc.mlsnet.com, 5. april 2008. Arkivert side fra 8. april 2008. Besøkt 14. september 2015 

Han ble frigitt av klubben i februar 2009, og signerte for Surrey United.«Prospects fall to Surrey United defeat», av Brandon Timko, fra Whitecaps FC 2s hjemmeside, 9. mai 2009. Besøkt 14. september 2015 

Rochester Rhinos
Rosenlund signerte i mars 2010 for Rochester Rhinos, som spilte i USSF Division 2 Professional League. Han spilte for klubben i 2010 og 2011, hvor han i 2011 ble kåret til klubbens viktigste spiller. Rosenlund forlenget kontrakten med klubbenfor 2012 den 21. november 2011.«Rhinos looking Rosey in 2012»  , fra Rochester Rhinos' hjemmeside, 21. november 2011. Besøkt 17. september 2015 

Whitecaps FC 2
Etter å ha spilt for Rochester Rhinos til etter 2014-sesongen, spilte Rosenlund en kortere periode for Surrey United Firefighters, før han 26. februar 2015 signerte for Whitecaps FC 2.«WFC2 add midfielder Tyler Rosenlund», fra Whitecaps FC 2s hjemmeside, 26. februar 2015. Besøkt 17. september 2015 

Karriere som landslagsspiller
Rosenlund spilte sin første og eneste landslagskamp for Canada 30. januar 2008, da han kom inn i det 72. minutt i en vennskapskamp mot Martinique.«Canada vs Martinique», fra Canadian Soccer Associations hjemmeside, 30. januar 2008. Besøkt 17. september 2015 

Referanser

Eksterne lenker

 «Tyler Rosenlund», profil på Whitecaps FC 2s hjemmeside 

Kategori:Canadiske fotballspillere
Kategori:Fotballspillere for Åtvidabergs FF
Kategori:Fotballspillere for IFK Mariehamn
Kategori:Fotballspillere for Toronto FC
Kategori:Fotballspillere for Whitecaps FC 2
Kategori:Personer fra Vancouver
Kategori:Fødsler i 1986